Čo sa stane pri dlhodobom užívaní kortikosteroidného krému?
Dobrý deň, užívam kortikosteroidný krém na ruky Elocom a píše sa pri ňom, že sa nesmie užívať dlhodobo. Zaujímalo by ma, aké následky by to mohlo mať? Ďakujem.
Dobrý deň.
Ďakujeme za Vašu otázku.
Dlhodobé používanie krému Elocom zvyšuje riziko výskytu vedľajších účinkov. Medzi vedľajšie účinky, ktoré sa môžu prejaviť počas podávania lieku patria suchosť kože, podráždenie kože, zápalové ochorenie kože, znížená tvorba kožného farbiva, nadmerný rast ochlpenia, pruhovité trhlinky v koži (strie), vyrážky podobné akné, stenčenie kože, a podobne.
Prajem pekný zvyšok dňa.
S pozdravom
Mgr. Barbora Bičanovská